Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Läpi Raamatun me näemme, että Jumala kykenee pitämään huolen.
Mitä ikinä tarvitsemmekaan, -
Jumala pystyy antamaan tuodakseen täyteyden.
Jumalasta on ihanaa pitää huolta.
Olemmeko kyllin viisaita etsiäksemme Hänen huolenpitoaan -
ja hyväksyäksemme sen, tulipa se mistä tahansa.
Monet eivät ole.
Heillä voi olla ennakkoluuloja. He voivat olla rasisteja.
He voivat olla ylpeitä tietyillä alueilla, eivätkä nöyrry, -
jotta voisivat ymmärtää, että Jumalan huolenpito tulee usein tavalla, -
joka saa ihmisen luopumaan itseensä luottamisesta -
ja alkamaan riippua Hänessä.
Se pitää varsin hyvin paikkansa kertomuksessa, jota tutkimme tänään.
Ota Raamattusi ja avaa kanssani Danielin kirjan luku 5.
Daniel 5.
Näimme viime viikolla ryhmän miehiä ja naisia.
Babylonin kuningas Belsassar johti heitä.
He ylistivät kultaisia, hopeisia, -
pronssisia, rautaisia, puisia ja kivisiä jumalia -
eivätkä kunnioittaneet ja palvelleet Israelin Jumalaa.
Näimme, että taivaasta ilmestyi käsi, -
joka kirjoitti seinälle.
Kaikki hämmästyivät.
Tapahtuma ravisteli Belsassaria hyvin voimakkaasti.
Hän kutsui noidat, kaldealaiset, tähtienselittäjät ja tietäjät -
koko Babylonian valtakunnasta.
Ja kuten usein, -
he eivät pystyneet selittämään, mitä tämä kaikki tarkoitti.
He eivät ymmärtäneet kirjoitusta eivätkä voineet tulkita sitä.
Kuten näimme, viimeisenä oljenkortena kuvaan astui kuningatar.
Opimme tärkeän raamatullisen periaatteen.
Vaimot annetaan avuksi.
Vaimon avulla mies pystyy täyttämään Jumalan kutsun elämässään.
On hienoa nähdä, kun mies ja nainen tulevat yhteen avioliitossa -
ja ovat molemmat käytössä Jumalan kunniaksi.
Kuningatar astui esiin. Hän sanoi: "Älä turhaan murehdi sitä, -
etteivät Babylonin viisaat kyenneet vastaamaan pyyntöösi."
"On olemassa mies, jolla on erinomainen henki, -
pyhän Jumalan henki. Hänen nimensä on Daniel."
"Hän on pakkosiirtolaisia Juudasta. Hän osaa lukea ja tulkita kirjoituksen."
Kuningas Belsassar kuuli sen.
Daniel tuotiin hänen eteensä.
Jatketaan lukemista jakeesta 16 ja katsotaan, mitä tapahtui.
Daniel 5:16.
Kuningas sanoo: -
"Mutta sinun minä olen kuullut voivan antaa selityksiä -
ja ratkaista ongelmia.
Nyt siis, jos voit lukea kirjoituksen -
ja ilmoittaa minulle sen selityksen, -
niin sinut puetaan purppuraan, -
ja kultakäädyt pannaan sinun kaulaasi, -
ja sinä olet oleva yksi valtakunnan kolmesta valtamiehestä."
Tätä Danielille tarjottiin, -
huomattavaa asemaa -
ja arvovaltaa osoittavaa vaatetusta.
Sellaista, mikä heijasteli ainutlaatuisuutta valtakunnassa.
Huomaa Danielin vastaus.
Siinä on tulkittavissa röyhkeyttä -
ja välinpitämättömyyttä tämän maailman asioita kohtaan.
Luetaan seuraava jae, jae 17.
"Silloin Daniel vastasi ja sanoi kuninkaalle: -
'Lahjasi pidä itse, ja antimesi anna toiselle.'
Mutta kirjoituksen minä luen kuninkaalle -
ja ilmoitan hänelle sen selityksen.'"
Daniel tekee niin kuin pyydetään, -
mutta hän ei halua siitä mitään.
Daniel ei ole kovin kiinnostunut siitä, mitä hän voi saada tästä maailmasta.
Hän tietää, arvonannolla ja kunnialla ihmisten valtakunnissa -
ei ole pysyvää merkitystä.
Hän ei halua kuninkaallista vaatetta eikä kallista kaulaketjua.
Eikä hän ole kovin kiinnostunut -
myöskään auktoriteettiasemasta pakanakuninkaan alaisuudessa.
Niinpä hän käski pitää lahjat tai antaa ne muille -
mutta lupasi selittää unen.
Hän tiesi, että kirjoitus on Jumalalta.
Hän tiesi, että se on ilmoitus.
Daniel oli uskollinen Jumalan palvelija.
Hän haluaa tuoda julki Jumalan ilmoituksen.
Hän sanookin jakeessa 18: -
"Sinä kuningas!
Korkein Jumala antoi sinun isällesi Nebukadnessarille -
kuninkuuden, voiman, kunnian ja valtasuuruuden."
Hän halusi kuninkaan tietävän, että tämä oli asemassaan, -
koska Jumala oli asettanut tämän isän kuninkaaksi.
Eivät kulta-, hopea-, vaski-, rauta-, puu- ja kivijumalat, -
vaan Israelin Jumala. Jae 19.
"Ja sen voiman tähden, jonka hän oli hänelle antanut, -
vapisivat kaikki kansat, kansakunnat ja kielet -
ja pelkäsivät hänen edessään."
Hän oli niin korotettu, -
että kaikki kansat tunnustivat hänen suuruutensa.
Jae 19 jatkuu: -
"Hän tappoi, kenen hän tahtoi, -
hän jätti henkiin, kenen hän tahtoi, -
hän ylensi, kenen hän tahtoi, hän alensi, kenen hän tahtoi."
Tässä sanotaan, että hänellä oli kaikki tämä valta ja voima.
Tämä on hyvin tärkeää
Mitä hän teki sillä voimalla?
Mitä hän teki Jumalan huolenpidolla elämässään? Se on kysymys.
Jae 20.
"Mutta kun hänen sydämensä paisui -
ja hänen henkensä kävi korskeaksi ja ylpeäksi..."
Hän käytti kunniaansa ja tätä huolenpitoa, -
ei Jumalan tarkoituksiin, vaan pahaan -
eli Jumalaa ja Jumalan asioita vastaan.
"...syöstiin hänet kuninkaalliselta valtaistuimeltansa, -
ja hänen kunniansa otettiin häneltä pois."
Tämä kaikki viittaa aiempiin tapahtumiin.
Aloimme tutkia lukua 5 viime viikolla.
Luku 5 alkoi heti sen jälkeen, -
kun Nebukadnessar oli todennut, -
että Jumala nöyryyttää ylpeät.
Hänen poikansa Belsassar ei ollut oppinut sitä sanomaa.
Ihmiset sanovat: "Se ei ole reilua."
Nebukadnessar sai toisen mahdollisuuden.
Toiset ja kolmannet mahdollisuudet eivät ole taattuja asioita.
Ne ovat Jumalan armollisuutta.
Jumalan ei tarvitse olla samalla tavalla armollinen kaikille ihmisille.
Hänen pitää olla oikeudenmukainen.
Tässä Nebukadnessar oli sen vastaanottaja.
Tarkoitus oli, että ihmiset oppisivat hänestä -
ja siitä, mitä Jumala teki hänen elämässään ja sen kautta.
Tuomiosta ja sitä seuranneesta ennalleen asettamisesta.
Belsassar näki sen kaiken.
Hän oli saanut sen saman ilmestyksen, -
mutta hän kapinoi sitä vastaan.
Siitä Daniel tahtoo häntä muistuttaa: -
"Mutta kun hänen sydämensä paisui -
ja hänen henkensä kävi korskeaksi ja ylpeäksi, -
syöstiin hänet kuninkaalliselta valtaistuimeltansa, -
ja hänen kunniansa otettiin häneltä pois.
Hänet ajettiin pois ihmisten seasta, -
ja hänen sydämensä tuli eläinten sydämen kaltaiseksi; -
hänen asuntonsa oli villiaasien parissa, -
ja hän joutui syömään ruohoa niinkuin raavaat; -
hänen ruumiinsa kastui taivaan kasteesta, -
kunnes hän tuli tuntemaan, -
että korkein Jumala hallitsee ihmisten valtakuntaa -
ja asettaa sen päämieheksi, kenen hän tahtoo."
Jumala on suvereeni.
Tämä on kenties jo viides kerta, kun tämä totuus esitellään meille -
tutkimuksessamme luvuista 4―5.
Teksti tässä antaa ymmärtää, -
että Belsassar oli ollut läsnä koko sen ajan ja todistanut sen kaiken, -
mutta hän ei vastannut todistukseen Jumalasta.
Meidän pitää kysyä itseltämme, -
vastaanko minä todistukseen Jumalasta.
Otanko opiksi, jos Jumala opettaa minulle jotain?
Sopeutanko elämäni sen mukaisesti?
Vai unohdanko sen ja palaan saman tien vanhaan elämänmalliin?
Sitä meidän pitää kysyä itseltämme.
Ellemme opi Jumalan ilmestyksestä ja laita oppimaamme käytäntöön, -
voi odottaa sitä, mitä tässä katkelmassa käsitellään.
Katsotaanpa jaetta 22.
"Mutta sinä, hänen poikansa Belsassar, -
et ole nöyryyttänyt sydäntäsi, -
vaikka tämän kaiken tiesit".
Aivan kuten jo puhuimme. Hän näki ja tiesi kaiken, -
mutta se ei vaikuttanut hänen elämäänsä. Hän ei nöyrtynyt.
Jae 23: "vaan sinä olet korottanut itsesi taivaan Herraa vastaan".
Tässä näkyy muutos.
Edellisellä kerralla puhuttiin Kuninkaasta.
Sitä ennen sanottiin taivaan Jumala, sitten taivaan Kuningas.
Tässä sanotaan vielä vahvempi sana, taivaan Herra.
Belsassar oli korottanut itsensä.
"[H]änen huoneensa [Jumalan temppelin] astiat -
on tuotu sinun eteesi, ja sinä ja sinun ylimyksesi, -
sinun puolisosi ja sivuvaimosi olette juoneet niistä viiniä, -
ja sinä olet ylistänyt hopeisia ja kultaisia, vaskisia, rautaisia, -
puisia ja kivisiä jumalia, jotka eivät näe, -
eivät kuule eivätkä mitään tiedä.
Mutta sitä Jumalaa, jonka kädessä on sinun henkesi -
ja kaikki sinun tiesi, sinä et ole kunnioittanut."
Tämä on viisas toteamus.
Ihmiset palvelevat asioita, antavat niille omastaan, -
ja ottavat vaikutuksia asioilta, -
joilla ei ole todellista, pysyvää auktoriteettia.
Monesti ne asiat ovat vain vääriä vaikutelmia.
Ihmiset seuraavat väärää jumalaa, Allahia, -
vääriä kirjoituksia Koraanissa, ja monia muita eri uskontoja.
He kumartavat, palvelevat ja tekevät asioita, -
joissa ei ole minkäänlaista totuutta.
On aika muuttua ja tehdä parannus.
Jostain syystä saamme paljon sähköpostia muslimeilta.
Yhdessä esitettiin kysymys: Rakastatko sinä muslimeja?
Kirjoitin vastaukseksi: "Rakastan. Meidän käsketään rakastaa kaikkia -
ja antamaan henkemme alttiiksi toisen edestä."
Hyvä ihminen voi antaa henkensä alttiiksi ystävän puolesta.
Jumalan hallintavallan alla elävä antaisi henkensä jokaisen edestä, -
jotta tämä eläisi kauemmin ja tulisi Messiaan uskoon.
Emme siis vastusta ketään ihmistä.
Vastustamme sitä, että ihmiset omaksuvat väärää opetusta.
Meillä on tässä Danielin toteamus, -
että kuningas on palvellut vääriä jumalia.
Hän on pitänyt epäjumalia, jotka eivät kykene tekemään mitään.
Hän ei ollut ylistänyt Häntä, jonka kädessä on hänen henkensä.
Jae 24.
"Sentähden on tämä käsi lähetetty hänen tyköänsä -
ja tämä kirjoitus kirjoitettu."
Jae 25: "Ja tämä on kirjoitus, joka on tuonne kirjoitettu: -
'Mene, mene, tekel, ufarsin'."
Daniel osoitti tietävänsä tarkalleen, mitä kirjoitus merkitsi, -
lukemalla kirjoituksen kirjaimet.
Kukaan muu, eivät ennustajat, tietäjät, velhot, kaldealaiset -
eivätkä Babylonin viisaat, osanneet lukea kirjoitusta.
Daniel siis ilmoitti, mitä käden kirjoittamassa kirjoituksessa luki.
"Mene, mene, tekel, ufarsin".
Hän osasi lukea sitä, mikä tarkoitti, että hän ymmärsi kieltä.
Lisäksi hän tulkitsi sen, jae 26.
"Ja tämä on sen selitys: mene..."
Sana on sukua aramean ja heprean kielen sanoille.
Luemme sanan 'mene'.
Se tulee heprean sanasta 'mena', 'määrätä'.
"Jumala on laskenut sinun valtakuntasi luvun -
ja on tehnyt siitä lopun."
Valtakunnan päivät ovat päättymässä.
"Tekel: sinut on vaa'alla punnittu ja köykäiseksi havaittu."
Valtakunnasta tehdään loppu, ja kuningas on havaittu kevyeksi.
Sitten sana 'peres', joka merkitsee: -
"sinun valtakuntasi on pirstottu -
ja annettu meedialaisille ja persialaisille."
Jumala sanoo tässä jotain hyvin tärkeää.
Hän sanoo, että on tulossa muutos. Pysähdytään hetkeksi tähän.
Voimme palata Nebukadnessariin, Belsassarin isään.
Hänenkin elämään oli tulossa muutos.
Hänet karkotettiin seitsemäksi vuodeksi. Tämä kerta on erilainen.
Nebukadnessar sai profetian, -
että hän saa valtakuntansa takaisin niiden seitsemän vuoden jälkeen.
Katsopa tarkkaan.
Tässä sanotaan, että Belsassar ei saa valtakuntaa takaisin.
Se annetaan meedialaisille ja persialaisille, sanotaan jakeessa 28.
Tilalle tulee uusi valtakunta.
Jae 29.
"Silloin Belsassar antoi käskyn, -
että Daniel oli puettava purppuraan -
ja kultakäädyt pantava hänen kaulaansa -
ja julistettava, että hän oli oleva yksi valtakunnan kolmesta valtamiehestä."
Meillä on tässä tulos.
Tämä mies, Belsassar, kunnioitti hänen sanojaan.
Hän tiesi, ja tässä on avainasia, hän tiesi itsessään, -
että Danielin opetus ja ilmoitus kirjoituksesta on totta, -
sillä se oli tosiasioiden mukainen.
Hän oli nähnyt sen kaiken isänsä elämässä, -
miten Nebukadnessar oli nostettu suurenmoisella tavalla.
Miten hänen valtakuntansa oli hyvin laaja, menestyvä ja vauras.
Ja miten se oli hetkessä otettu häneltä pois.
Ja miten se oli yhtä nopeasti annettu hänelle takaisin.
Hän muisti isänsä, -
kun tämä sanoi julkisesti koko valtakuntansa edessä, -
että on yksi Jumala, Korkein Jumala, -
joka ylentää kenet tahtoo ja nöyryyttää kenet tahtoo.
Ja että viisas vastaus -
on ylistää, kunnioittaa, kirkastaa ja palvella tätä Jumalaa, -
jonka tiet ovat totuus ja teot ovat vanhurskaita.
Belsassar tiesi sen, mutta hänen elämänsä ei heijastanut sitä.
Esitän sinulle kysymyksen. Se ei ole uusi kysymys meille.
Olen esittänyt sen usein.
Toteutatko uskollisesti sitä, minkä Jumala on sinulle ilmoittanut?
Jos toteutat, huomaat, että elämäsi alkaa muuttua.
Havaitset hengellistä kypsyyttä.
Mutta jos et ole viisas, -
vaan torjut Jumalan ilmoituksen, tiedätkö, mitä tapahtuu?
Huomaat periaatteen, joka on voimassa maailmassa.
Kun kapinoimme ilmoitusta vastaan, -
se saa sydämemme kovettumaan.
Se tekee siitä hitaan vastaamaan Jumalan ilmoitukseen.
Ja kun seuraavan kerran tulee esiin jotain, -
meidän onkin vaikeampi vastata.
Se saa meidät painumaan alaspäin -
nousemisen sijaan.
Sanon näin, koska Paavali kertoo meille, -
että Messiaan kutsu on ylöspäin.
Kun torjumme sen, alamme painua alaspäin.
Se tulee aiheuttamaan lopun.
Nouseminen liittyy tulevaisuuteen ja valtakunnan kokemukseen.
Vajoaminen liittyy tuomioon ja häämöttävään loppuun.
Tekstimme vahvistaa sen.
Se tapahtui heti. Katsokaapa.
Huomaamme, että se tapahtui heti kun Daniel puettiin purppuraan -
ja asetettiin yhdeksi valtakunnan kolmesta valtamiehestä -
ja hänelle annettiin kultakäädyt.
Jae 30: "Samana yönä -
tapettiin Belsassar, -
kaldealaisten kuningas".
Tärkeää on, että se oli kyseisen valtakunnan loppu.
Siksi haluan korostaa, että se oli myös mahdollisuuksien loppu.
Kun kapinoit Jumalan sinulle tiettäväksi tekemiä asioita vastaan, -
se johtaa aikanaan siihen, että kaikki loppuu.
Belsassar sai sen selville kovimman kautta.
Katsotaan vielä yhtä jaetta, luvun 5 viimeistä jaetta.
Heprean tekstissä se on itse asiassa seuraavan luvun ensimmäinen jae.
Nousee uusi kuningas, uusi valtakunta.
"[J]a Daarejaves..." Häntä kutsutaan myös nimellä Dareios.
"[M]eedialainen, sai haltuunsa valtakunnan -
ollessaan noin kuudenkymmenen kahden vuoden ikäinen."
Se on melko korkea ikä ryhtyä kuninkaaksi.
Mistä se kertoo?
Se kertoo henkilöstä, joka on kypsä.
Henkilöstä, joka on oppinut -
ja kokenut monia asioita elämässään.
Ja nyt hänet asetettiin tilanteeseen, jossa vaadittiin johtajuutta.
On tärkeää ymmärtää eräs asia.
Tuli uusi valtakunta. Kaikki kaldealaiset... Huomaa teksti.
"Samana yönä tapettiin Belsassar, kaldealaisten kuningas".
Kaldea on toinen nimi Babylonille. Ne ovat synonyymejä.
Se siis loppui, -
ja tilalle tulivat meedialaiset ja sitten persialaiset.
Miksi tämä on tärkeää?
Se on tärkeää, -
koska valtakunnan luonne muuttuu perustavanlaajuisesti.
Meedialaisten ja persialaisten, -
esimerkiksi kuningas Ahasveroksen aikana Esterin kirjassa, -
juutalaisia vainottiin.
Meedialaisten ja persialaisten valtakaudella oli myös aikoja, -
jolloin asiat olivat erittäin hyvin.
Puhumme myöhemmin Kooreksesta eli Kyyroksesta.
Hänen kauttaan Jumala toi kansan pakkosiirtolaisuudesta -
takaisin Juudan maahan.
Teksti kertoo, että oli käynnissä muutos -
Juudan kansalle pakkosiirtolaisuudessa.
Tässä erottuu eräs asia.
Kaldealaisille ja babylonialaisille koitti loppu.
Kuka on yhä jäljellä? Daniel.
Daniel selviytyy muutoksesta.
Danielista tulee hyvin vaikutusvaltainen henkilö -
uudessa valtakunnassa.
Hänen lisäkseen ei ollut muita.
Emme näe, -
että muut ylimykset, satraapit, -
valta-asemassa toimineet -
ja Babylonin viisaat olisivat tulleet uuteen valtakuntaan.
Heille oli koittanut loppu.
Mutta Daniel selviytyy.
Se kertoo Jumalan suvereeniudesta.
Jumala hallitsee.
Jumala käyttää Danielia.
Mitä Danielista kerrotaan?
Hän on Juudan pakkosiirtolaisia.
Hän kuului kansaan, jonka ylle Jumala oli laskenut kätensä -
tuodakseen siunauksen.
Monet unohtavat tämän.
Jumala oli asettanut Danielin sinne -
siunaamaan babylonialaisia ilmestyksellä. He lopuksi torjuivat sen.
Toiseksi Daniel oli siunaava meedialaisia ja persialaisia.
Jumala käyttää Israelia siihen.
Siksi maailmassa on eräs ilmiö.
Antisemitismi ja Israel-vastaisuus ovat nyt lisääntymässä maailmassa -
ja hyvin julkisella tavalla myös monien poliittisten johtajien keskuudessa -
kaupungeissa, eri maissa -
ja elimissä kuten YK ja Euroopan unioni.
Miksi? Koska Jumala on tuomassa päätöstä.
Hän saattaa maailman päätökseen perustaakseen valtakuntansa.
Avain siihen on Israel.
Monet eivät usko sitä edes seurakunnassa, mutta se on tosi.
Jumala käyttää Israelia väkevästi lopunaikoina.
Samalla kansoista tullaan uskoon, ja sitten valtakunta perustetaan.
Koska tämä maailma on pimeydessä, teksti kertoo, -
että Belsassar tapettiin yöaikaan.
Yöaikaan pimeydessä. Hän oli Jumalan ilmoituksen ulkopuolella.
Ja mitä silloin tapahtuu?
Ihminen vastustaa Jumalan huolenpitoa -
ja sitä, mitä Hän tahtoo antaa siunatakseen ihmistä.
Ihmiset eivät halua Jumalan valtakuntaa.
He pitävät pimeydestä. ja tästä maailmasta.
He eivät halua Jumalan tahtomia vanhurskaita muutoksia.
Mihin me tällaisessa muutoksessa asettuisimme?
Havaitaanko meidät uskollisiksi?
Vai torjummeko ilmestyksen kerta kerralta, -
niin että lopuksi meidät katkaistaan kuin Belsassar.
Hän tiesi totuuden mutta ei halunnut vastata siihen kuuliaisuudella.
Sinun pitää tehdä se sama päätös joka ikinen päivä.
Päätetään tähän. Ensi viikkoon!
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz